അമ്മയുടെ പേര് മാത്രംജനനസര്ട്ടിഫിക്കറ്റ് അപേക്ഷ ഫോം പുതുക്കി ജനന സര്ട്ടിഫിക്കറ്റുകളില് അച്ഛന്റെ പേര് ചേര്ക്കാനുള്ള കോളം ഇല്ലാത്തതുംഅമ്മയുടെ പേര് മാത്രമുള്ളതുമായ ഫോം കൊണ്ടുവരണമെന്നുമുള്ള ഹൈക്കോടതി വിധിയെ തുടര്ന്ന് ജനന സര്ട്ടിഫിക്കറ്റ് അപേക്ഷ ഫോം പുതുക്കി തദ്ദേശ വകുപ്പ്. വിവാഹമോചനത്തിനുശേഷം അജ്ഞാതനായ ദാതാവിന്റെ ബീജം സ്വീകരിച്ച് കൃത്രിമ സങ്കലനത്തിലൂടെ ഗര്ഭിണിയായ യുവതി നല്കിയ ഹര്ജി പരിഗണിച്ചായിരുന്നു കോടതിയുടെ വിധി. ദാദാവ് അജ്ഞാതനായതിനാല് ആ പേര് കുഞ്ഞിന്റെ ജനനസര്ട്ടിഫിക്കറ്റില് ചേര്ക്കുന്നത് സ്വകാര്യതയുടെ ലംഘനമാണെന്ന് ചൂണ്ടിക്കാട്ടിയായിരുന്നു ഹര്ജി. അച്ഛന്റെ പേര് രേഖപ്പെടുത്തേണ്ട കോളം ഒഴിച്ചിട്ടുള്ള അപേക്ഷയും സര്ട്ടിഫിക്കറ്റും അമ്മയുടെയും കുഞ്ഞിന്റെയും അന്തസ്സിനെ ബാധിക്കുന്നുവെന്നും കോടതി വിലയിരുത്തി. ഇന്നലെയാണ് കോടതിയുടെ ഉത്തരവ് പ്രകാരം സര്ട്ടിഫിക്കറ്റ് നല്കാന് ചേരാനല്ലൂര് പഞ്ചായത്ത് നിര്ദ്ദേശം നല്കുന്ന ഉത്തരവ് തദ്ദേശവകുപ്പ് പുറത്തിറക്കിയത്. എആര്ടിയിലൂടെ ഗര്ഭിണിയായി എന്ന സത്യവാങ്മൂലം യുവതിയില് നിന്ന് എഴുതി വാങ്ങാനും നിര്ദേശം നല്കിയിട്ടുണ്ട്.